Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: garantáltságát.” [24/1999. (VI. 30.) AB határozat, ABH
Paragraph Index: 1042

garantáltságát.” [24/1999. (VI. 30.) AB határozat, ABH 1999, 237, 243]. Úgy gondolom, a támadott szabályozás alkotmányossági szempontból vitatható. Álláspontom összhangban áll az idézett AB határozattal, hiszen magam sem „önmagában”, a 3 napos (egyébként jogvesztõ) határidõ alkotmányosságát vitatom, hanem azt, hogy a felsorolt cselekmények — mint a demokratikus választójog gyakorlását kifejezni képes „más elemek” — korrekt megtételére a 3 napos határidõ elegendõ lenne. Ez az idõ a döntéshez és a „megérkezéshez” kötött, jogvesztõ hatályú, amely ilyenként nincs összhangban mindazzal az elvárással, ami egyébként a Választási Bizottság kötelezettségeként jelenik meg, illetõleg mindazokkal a lehetõségekkel, amelyekkel a panaszt tevõ, kifogást emelõ élhetne. Valójában maga a törvény nem biztosította a valós feltételeket ahhoz, hogy az általa elõírtak ténylegesen realizálódhassanak is. Az egyoldalúan csak az ilyen eljárások gyors lezárására koncentráló törvényi szabályozás nem biztosítja a „tisztességes eljárást” (fair trial) sem, emiatt a döntés meghozatalához, a megérkezéshez kötött, háromnapos jogvesztõ ha- 2003/135. szám táridõ elõírása — mint mondtam — olyan „szélsõ” esetnek minõsül, amely — a hozzá kapcsolódó demokratikus választói közremûködésre a gyakorlatban nem is teremt lehetõséget. Az Alkotmánybíróság nem veszi (és nem is veheti) át a törvényalkotó hatáskörét. Arra azonban utalhat, hogy a már alkotmányossági aggályokat felvetõ rövid határidõ — a törvényalkotó mérlegelése szerint — ésszerûen emelhetõ lehetne, illetõleg az is az érintettek választási eljárásban való demokratikus közremûködése érdemibbé tételét szolgálná, ha a panasz, kifogás döntéshez kötése és „megérkezése” helyett a törvényalkotó legalább annak közlése és „benyújtása” elõírását mérlegelné. Mindezekre tekintettel a támadott rendelkezés [azaz a Ve. 78. § (1) bekezdése] — álláspontom szerint — megsemmisítendõ lett volna.

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes